МОДЕЛ  УГОВОРА

Пројекат санације терена и конструкције у оквиру Пројекта реконструкције и статичке санације објекта Војног музеја са припадајућим казаматима, фаза 2, Калемегдан Горњи град

1. ЗАВОД ЗА ЗАШТИТУ СПОМЕНИКА КУЛТУРЕ ГРАДА БЕОГРАДА са седиштем у Београду, Калемегдан Горњи град 14, ПИБ: 101511252 Матични број: 07045719, Број рачуна: 840-586664-07, Назив банке: Управа за трезор, Телефон: 3287- 557, који заступа директор Александар Ивановић (у даљем тексту: Наручилац),

2. ______________________________са седиштем у ___________, улица ____________
ПИБ: _______________, Матични број: ___________, Број рачуна: _________________, Назив банке: ______________, Телефон: _____________  кога заступа ______________, (у даљем тексту: Извршилац), 

Члан 1.
УГОВОРНЕ СТРАНЕ САГЛАСНО КОНСТАТУЈУ ДА ЈЕ:
Наручилац спровео отворени поступак јавне набавке за услугу Пројекат санације терена и конструкције у оквиру Пројекта реконструкције и статичке санације објекта Војног музеја са припадајућим казаматима, фаза 2, Калемегдан Горњи град, ЈН бр. 01/2026, у свему у складу са Законом о јавним набавкама (’’Службени гласник РС’’, бр. 91/19 и 92/23);
Извршилац је достaвио Понуду број __________, од _____________.
Наручилац изабрао Извршиоца за Пројекат санације терена и конструкције у оквиру Пројекта реконструкције и статичке санације објекта Војног музеја са припадајућим казаматима, фаза 2, Калемегдан Горњи град, Одлуком о додели уговора, број __________, од ____________, у свему у складу са Законом о јавним набавкама (’’Службени гласник РС’’, бр. 91/19 и 92/23). 


(варијанта: заједничка понуда)
1. Извршилац је носилац посла следеће групе понуђача _____________________________
Понуђачи који поднесу заједничку понуду одговарају неограничено солидарно према Наручиоцу. 
(варијанта: понуда са подизвршиоцем)
1. Извршилац је понуду поднео са следећим подизвшшиоцима _________________________.
1. Извршилац је следећи део набавке:_____________________ поверио подизвшшиоцу _________________________.

Понуђач у потпуности одговара Наручиоцу за извршење уговорних обавеза, без обзира на број подизвшшиоца.


ПРЕДМЕТ УГОВОРА
Члан 2.
Предмет овог уговора је Пројекат санације терена и конструкције у оквиру Пројекта реконструкције и статичке санације објекта Војног музеја са припадајућим казаматима, фаза 2, Калемегдан Горњи град, у складу са потребама Наручиоца, у свему према усвојеној Понуди Извршиоца број _______ од __________. године. 
Уговарачи су сагласни да цена услуге израде документације из става 1. овог члана, обухвата и услугу техничке подршке (Давање стручних мишљења, савета и предлога у вези са активностима Наручиоца у процесу реализације израђене техничке документације).

ЦЕНА
Члан 3.	
Укупна уговорна вредност износи _______________ динара без ПДВ-а (словима: _________________________________________) односно ______________ са ПДВ-ом (словима : ___________________________________).

	Фаза
	Опис услуге
	Цена вез ПДВ-а

	
	
	

	1. 
	Израда Идејног решења (ИДР)
	

	2. 
	Израда Идејног пројекта (ИДП)
	

	3.
	Вршење техничке контроле ИДП-а
	

	4. 
	Израда пројекта за извођење (ПЗИ)
	

	Укупно цена без ПДВ-а:
	

	Укупна цена са ПДВ-ом:
	



	Уговорне цене су фиксне током читавог периода важења овог Уговора и не могу се мењати. Сви зависни и уобичајени пратећи трошкови Извршиоца обухваћену су уговореном ценом. Исплатом цене из става 1. овог члана Наручилац је измирио све обавезе према Извршиоцу.

УСЛОВИ И НАЧИН ПЛАЋАЊА
Члан 4.
Наручилац се обавезује да уговорену цену, увећану за ПДВ, у износу од ____% (стопа ПДВ-а), уплати Извршиоцу на текући рачун бр._______________________, код _____________________ банке на следећи начин:
-	I рата/фаза 1. - _________________ динара, по предаји Идејног решења (ИДР) , што износи  ____ % (до 30%) од укупно уговорене цене, у року од 45 дана од дана достављања рачуна.
-	II рата/ фаза 2. и 3.   - _________________ динара, по предаји Идејног пројекта (ИДП) и извршене техничке контроле ИДП-а, што износи  ____ % (до 45%) од укупно уговорене цене, у року од 45 дана од дана достављања рачуна.	
-          III рата/фаза 4. - _________________ динара, по предаји Пројекта за извођење (ПЗИ),  што износи  ____ % (до 25%) од укупно уговорене цене, у року од 45 дана од дана достављања рачуна. 
Наручилац има право да задржи сразмерни део цене до отклањања недостатака утврђених приликом пријема израђене документације, без претходног пристанка Извршиоца, уколико Извршилац на писмени позив Наручиоца не отклони недостатке у року који одреди Наручилац.
Наручилац се обавезује да задржани део цене исплати Извршиоцу одмах по отклањању утврђених недостатака, а најкасније у року од 15 дана од дана примопредаје тих услуга.
Уговорне стране су сагласне да сва техничка документација, даном исплате уговорене цене постаје власништво Наручиоца.

ФИНАНСИЈСКО ОБЕЗБЕЂЕЊЕ
Члан 5.          
            Извршилац се обавезује да истовремено са закључењем овог уговора преда Наручиоцу бланко соло меницу као средство обезбеђења за добро извршење посла у висини од 10% од укупно уговорене цене без ПДВ-а.
Наручилац ће реализовати средство обезбеђења за добро извршење посла у случају да Извршилац не изврши уговорну обавезу, под уговореним условима, у уговореном року и на уговорени начин.
            Рок важења менице за добро извршење посла је 30 дана дуже од дана истека рока важења уговора, односно рока за коначно извршење уговорне обавезе. 
            Меница мора бити неопозива и платива на први позив без приговора. Уколико се током трајања уговора промене рокови за извршење уговорне обавезе важност гаранције мора се продужити.
Извршилац се обавезује да уз менице преда Наручиоцу и копије картона са депонованим потписима овлашћеног лица Извршиоца, копије Захтева за регистрацију меница оверене од пословне банке и овлашћења Наручиоцу да менице може попунити у складу са овим уговором.

НАЧИН И РОК ИЗВРШЕЊА УСЛУГЕ
Члан 6.
	Извршилац се обавезује да уговорену услугу врши у складу са потребама Наручиоца, у свему према Техничкој документацији.
[bookmark: _GoBack]  Документација  се израђује  и  испоручује  Наручиоцу  у  електронској  форми          ( DWG формату) и аналогној форми (3 штампана примерка). 
	Извршилац се обавезује да уговорену услугу врши ажурно и квалитетно са довољним бројем стручних непосредних извршилаца, у свему у складу са Законом о планирању и изградњи (’’Службени гласник РС’’, бр. 72/09, 81/09,-испр., 64/10- ОУС, 24/11, 121/12, 42/13-ОУС, 50/13- ОУС, 98/13-ОУС, 132/14, 145/14, 83/2018, 31/2019, 37/2019-др. Закон и 9/2020, 52/2021 и 62/2023), другим позитивноправни прописима нормативима и стандардима чија је употреба обавезна, актима Наручиоца и у складу са овим уговором, уважавајући правила струке, професионално и савесно, а нарочито:
-          да проверава правилност техничких решења и тачност рачунских радњи,
-	да води рачуна о техничкој опремљености документације у погледу захтева органа и организација које издају грађевинске и друге неопходне дозволе, одобрења и сагласности,
-	да поступа по упутствима, налозима и примедбама Наручиоца и органа и организација који дају дозволе, одобрења и сагласности у поступку експлоатације документације коју је израдио,
-	да на писмени захтев Наручиоца врши измене и допуне документације коју је израдио, без накнаде.


	Извршилац се обавезује да уговорену услугу изврши по динамици и у складу са потребама Наручиоца, у свему према Техничкој спецификацији, у року од _________ дана ( максимум  до 330 дана) од дана закључења уговора и то :
· ФАЗА 1: ИДР –  у року од ______ дана (максимум до 60 дана) 
· ФАЗА 2: ИДП –  у року од ______ дана (максимум до 120 дана)
· ФАЗА 3: Извршење техничке контроле ИДП-а ( у временском оквиру фазе 2)
· ФАЗА 4: ПЗИ – у року од ______ дана (максимум до 150 дана)
 
	Рок из претходног става овог члана обухвата и време потребно за преглед документације од стране овлашћених представника Наручиоца и отклањање примедби.
	
Члан 7.
	Рок за извршење услуге из става 1. овог члана може се продужити анексом овог уговора у следећим случајевима:
· природни догађаји који имају карактер више силе (природне катастрофе, пожар, поплава, експлозија);
· транспортне несреће, забране увоза, одлуке органа власти;
· прекид реализације уговора као последица мера предвиђених актима државних органа;
· ванредни друштвени догађаји који су законом утврђени као виша сила;
· друштвене појаве и друге околности изазване одлукама државних органа или актима надлежних органа, за које није одговоран понуђач;
· друге околности више силе према важећим прописима, односно околности које су законом утврђене као виша сила.
		У случају наступања околност из претходног става, уговорна страна која захтева измену уговора дужна је да докаже основаност тог захтева.

		Захтев за продужење рока за извршење услуге Извршилац подноси Наручиоцу у писменој форми, у року од 3 (три) дана од дана сазнања за наступање околности из става 2. овог члана.
Не може се тражити измена уговора због ванредних околности које су настале после истека рока предвиђеног за реализацију уговора.

ОБАВЕЗЕ НАРУЧИОЦА
Члан 8.
	Наручилац  се обавезује да Извршиоцу благовремено преда, односно омогући увид у техничку и другу документацију којом располаже, као и да му обезбеди несметани приступ објекту, за све време трајања овог уговора.
	Наручилац доставља геореференцирани 3Д снимак објекта у формату ReCap пројекта, намењеног за обраду у Autodesk софтверским пакетима (Revit, AutoCad, Civil 3D и сл.). У случају да Извођач користи другачија софтверска решења, 3Д снимак се доставља и у форми појединачних геореференцираних 3Д снимака у отвореном формату Е57.
	Наручилац  се обавезује да одреди лице да у име Наручиоца врши усмене консултације са Извршиоцем у току извршења овог уговора, и да издати рачун Извршиоца парафира, чиме потврђује да је услуга која је предмет овог уговора извршена под уговореним условима, у уговореном року и на уговорени начин.



ОБАВЕЗЕ ИЗВРШИОЦA
Члан 9.
	Извршилац је дужан да у складу са позитивноправним прописима, актима Наручиоца и нормативима и стандардима чија је употреба обавезна, примењује прописане мере у циљу осигурања безбедности и здравља на раду и обезбеђења сигурности људи и имовине, саобраћаја, суседних објеката и околине, као и мере заштите од пожара.
	Извршилац је дужан да конструктивни модел у потпуности усклади са достављеним 3Д ласерским снимком постојећег стања. Свако одступање од геометрије снимљеног стања које би довело до грешака у прорачуну или извођењу радова, сматраће се стручном грешком Извршиоца.
	Извршилац се обавезује, да по позиву Наручиоца, изврши све евентуалне измене, допуне, корекције и сл. техничке документације коју је израдио, о свом трошку, у року који одреди Наручилац.
	Извршилац се обавезује да одреди лице одговорно за организацију рада и комуникацију са Наручиоцем, у току извршења овог уговора и да о томе у писменој форми без одлагања обавести Наручиоца.

Члан 10.
	Извршилац је дужан да у току извршења услуге која је предмет овог уговора обавести Наручиоца  о свим околностима које је знао или морао знати, а које могу бити од значаја за извршење уговорене услуге. У супротном, уколико се, у току експлоатације/реализације израђене техничке документације, установе недостаци а који су последица грешке или погрешне процене Извршиоца, Извршилац је одговоран за штету коју би Наручилац у том случају претрпео.


Члан 11.
	Извршилац се обавезује да поверљиве информације које је сазнао у вези са овим уговором неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласности Наручиоца.
	Обавеза из става 1. овог члана не односи се на информације које је Извршилац дужан да саопшти у складу са позитивноправним прописима.
	У случају да дође до откривања поверљивих информација без претходне сагласности Наручиоца, Извршилац је дужан да без одлагања о томе обавести Наручиоца, а у случају да је Наручилац том приликом претрпео штету, Извршилац је дужан да је накнади. 

НАКНАДА ШТЕТЕ
Члан 12.
	Извршилац је дужан да Наручиоцу  надокнади штету коју причини на објекту који је предмет овог уговора Наручиоца својом кривицом или грубом непажњом.
	Уколико Наручилац у току реализације овог уговора претрпи штету која је последица неиспуњавања уговорних обавеза од стране Извршиоца, Извршилац је одговоран за штету коју је Наручилац у том случају претрпео и дужан је да је надокнади.
	Уговорне стране су сагласне да у случају наступања штете из става 1. овог члана заједничка комисија утврди евентуалну одговорност Извршиоца, обим и висину штете, о чему ће се сачинити записник.

УГОВОРНА КАЗНА
Члан 13.
Уговарачи су сагласни да је Извршилац дужан да на име уговорне казне плати Наручиоцу износ од 0,2% од укупно уговорене вредности без ПДВ-а, за сваки дан закашњења, уколико својом кривицом касни са израдом техничке документације за сваку од дефинисаних фаза, с тим да укупан износ уговорне казне не може прећи 10% од укупно уговорене вредности без ПДВ-а, а на име накнаде штете коју би Наручилац у том случају претрпео.
У случају наступања околности из става 1. овог члана, Наручилац ће приликом примопредаје извршене услуге уручити Извршиоцу писмено Обавештење да задржава право на уговорну казну, које је Извршилац дужан да потпише и прими.
Наручилац ће извршити обрачун и наплату уговорне казне активирањем средства финансијског обезбеђења за добро извршење посла, без претходног пристанка Извршиоца, у ком случају се Извршилац обавезује да без одлагања, а најкасније у року од 3 (три) дана од дана пријема позива Наручиоца достави ново средство обезбеђења за добро извршења посла.
	Право Наручиоца на наплату уговорне казне не утиче на његово право да захтева накнаду штете, односно уколико је Наручилац због закашњења Извршиоца са испоруком претрпео штету која је већа од износа уговорне казне, има право захтевати разлику до потпуне накнаде штете.

ИЗМЕНА УГОВОРА
Члан 14.
	Уговарачи су сагласни да се рок за извршење уговорене услуге може продужити у случају наступања околности из члана 6. овог уговора.

РАСКИД УГОВОРА
Члан 15.
Овај уговор се може раскинути са отказним роком од 15 дана од дана достављања писменог обавештења о отказу другој уговорној страни.
Наручилац има право једностраног раскида уговора у свако доба и без отказног рока, уколико Извршилац не извршава уговорене обавезе на уговорени начин, о чему ће писмено обавестити Извршиоца.
У случају из става 2. овог члана Наручилац ће сачинити Записник о обиму и врсти до тада извршених услуга, без учешћа представника Извршиоца.
	У случају раскида уговора за који је одговоран Извршилац, Извршилац је дужан да извршене услуге заштити од пропадања, о свом трошку. У супротном Извршилац ће сносити трошкове само нужних мера заштите, а остале трошкове сносиће Наручилац.
У случају из става 1. овог члана Наручилац ће Извршиоцу платити услуге извршене закључно са даном сачињавања Записника из става 3. овог члана.



ЗАВРШНЕ ОДРЕДБЕ
Члан 16.
	Овај уговор ступа на снагу даном потписивања од стране овлашћених лица обе уговорне стране и предајом средства финансијског обезбеђења од стране Извршиоца.
	Уговарачи су сагласни да све евентуалне спорове који настану из овог уговора реше мирним путем, а уколико до споразума не дође, сагласни су да је надлежан Привредни суд у Београду.
	У случају евентуалних неслагања уговорних страна у погледу примене одредби овог уговора примењиваће се одредбе, Закона о облигационим односима и других позитивноправних прописа.

Члан 17.
	 Овај уговор сачињен је у 6 (шест) истоветних примерака, и то за сваку уговорну страну по 3 (три) примерка

       	      НАРУЧИЛАЦ						      ИЗВРШИЛАЦ
         		Директор							Директор
					        
 
 Александар Ивановић, дипл. инж. арх.                                 _________________________
